טיי שרידן

טיי קייל שרידן (באנגלית: Tye Kayle Sheridan; נולד ב-11 בנובמבר 1996) הוא שחקן קולנוע אמריקאי.

ביוגרפיה
שרידן נולד באלקהרט, טקסס. אמו, סטפני (רייט) שרידן, היא הבעלים של סלון יופי, ואביו, בריאן שרידן, הוא נהג של חברת השילוח הבינלאומית, UPS. יש לו אחות צעירה בשם מדיסון.

קריירה
2011–2020
בשנת 2011 ערך שרידן את הופעת הבכורה שלו בסרט העלילתי בסרט הקולנוע של טרנס מאליק "עץ החיים", בו כיכבו בראד פיט, ג'סיקה צ'סטיין ושון פן, לאחר חיפוש ליהוק של כמעט שנה שכלל יותר מ-10,000 ילדים מטקסס ואוקלהומה. הסרט הוקרן בבכורה בפסטיבל קאן בשנת 2011, ולאחר מכן זכה בפרס דקל הזהב ומועמד לפרס האוסקר לסרט הטוב ביותר.

בשנת 2012 שיחק שרידן בתפקיד הראשי בסרט האינדי של ג'ף ניקולס, "הסיפור של מאד"  לצד ג'ייקוב לופלנד ומתיו מקונוהיי. הסרט הוקרן בבכורה בפסטיבל קאן 2012 ושרידן היה מועמד לפרס בחירת המבקרים.

בשנת 2013 גילם את גארי ג'ונס בסרט "ג'ו" , שבו מככב ניקולס קייג' המגלם נוכל לשעבר שפוגש ילד בן 15, הילד הבכור במשפחה חסרת בית שבראשה עומד אב אלכוהוליסט, ועומד בפני הבחירה בגאולה או הרס. על תפקידו בסרט קיבל שרידן את פרס מרצ'לו מסטרויאני לשחקן הצעיר הטוב ביותר בפסטיבל הסרטים הבינלאומי ה-70 של ונציה.

בשנת 2014 שיחק לצד ג'ון טרבולטה בסרט הקולנוע "הזייפן".

בשנת 2015,שיחק שרידן בשלושת הסרטים, שהוצגו בבכורה בפסטיבל סאנדנס. הוא כיכב לצד גרג טורקינגטון ומייקל סרה בדרמה "Entertainment", שיחק אסיר בעיבוד הקולנועי של "ניסוי הכלא של סטנפורד", והופיע בדרמה של רודריגו גרסיה "הימים האחרונים במדבר" לצד יואן מקגרגור ואיילת זורר, שיצא לאקרנים במאי 2016. באותה שנה, היה לו גם תפקיד משנה בסרט הקולנוע "מקומות אפלים" של הבמאי ג'יליאן פלין ותפקיד ראשי בקומדיית האימה "שבט הזומבים".

בשנת 2016 גילם שרידן את המוטנט סקוט סאמרס/סייקלופס בסרט "אקס-מן: אפוקליפסה", שיצא לאקרנים ב-27 במאי 2016.
בשנת 2017, שיחק שרידן בדרמת המלחמה "ציפורים צהובות", לצד אלדן ארנרייך, ג'ק יוסטון וג'ניפר אניסטון. באותה שנה, שיחק יחד עם קייטלין דיוור בסרט "All Summers End", סרט שכתב וביים קייל וילאמובסקי.

בשנת 2018, שיחק בתפקיד ראשי, בסרט שובר הקופות של סטיבן ספילברג, "שחקן מספר אחת", ולאחר מכן שיחזר את התפקיד של סקוט סאמרס/סייקלופס בסרט "אקס-מן: הפניקס האפלה" משנת 2019.

בשנת 2020 נתן את קולו במשחק המחשב Madden NFL 21. באותה שנה שיחק בסדרת הטלוויזיה "Wireless" מבית רשת קוויבי והפיק את הסרט "רצח במעגל סגור" בו גם כיכב לצד אנה דה ארמס.

2021–הווה
בשנת 2021 שיחק בסרט הקולנוע "הנוסעים"  לצד קולין פארל, לילי-רוז דפ, אייזיק המפסטד-רייט, ופין וייטהד. באותה שנה שיחק בסרטו של ג'ורג' קלוני "מסבאה אומנת" לצד בן אפלק, ובסרט הקולנוע "סופר הקלפים" לצד אוסקר אייזק.

פילמוגרפיה

 קולנוע 
+ שנה  סרט  תפקיד  הערות 2011  עץ החיים  סטיב או'בריין  2012 הסיפור של מאד אליס  2013  ג'ו  גארי 2014הזייפן ויל  2015 Entertainment אדי הימים האחרונים במדברבןניסוי הכלא של סטנפורד פיטר מיטשל מקומות אפלים בן דיי הצעיר שבט הזומבים בן גודי  2016 Detour הארפר ג'יימס אקס-מן: אפוקליפסהסקוט סאמרס / סייקלופס2017ציפורים צהובות (אנ')דניאל מרפיAll Summers Endקונרד סטיבנס2018שחקן מספר אחתוייד ווטס / פרסיבלAge Outריצ'ידדפול 2סקוט סאמרס / סייקלופסללא קרדיטההראנדי2019אקס-מן: הפניקס האפלהסקוט סאמרס / סייקלופס2020רצח במעגל סגורבארט ברומליגם מפיק2021הנוסעים כריסטופרסופר הקלפים (אנ')סירקמסבאה אומנתג'. ר. מורינגר 2023דופק גבוה (אנ')אולי קרוסגם מפיק2024המסדרג'יימי בוואןTBAReady Player Twoוייד ווטס / פרסיבלThe Exceptionalsמפיק ותסריטאי; סרט דוקומנטרי

 טלוויזיה 
+שנהסדרהתפקידהערות2014גבר מי שנשאר אחרוןג'סטין3 פרקים2020Wirelessאנדרו "אנדי" בראדוקתפקיד ראשי; 10 פרקים

קישורים חיצוניים

הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:מפיקי קולנוע אמריקאים
קטגוריה:אמריקאים שנולדו ב-1996